อุตตม ยัน ไม่เห็นด้วย เยียวยา ขรก.มีอาชีพเสริมเป็นเกษตรกร 9.1 หมื่นราย 
อุตตม สาวนายน รมว.คลัง ยัน ไม่เห็นด้วย จ่ายเยียวยาให้ข้าราชการมีอาชีพเสริมเป็นเกษตรกร 9.1 หมื่นราย ชี้ ซ้ำซ้อน เตรียมหารือ ก.เกษตรฯ หลังลงพื้นที่นครปฐมตรวจเยี่ยมจ่ายเยียวยาเกษตรกร วันที่ 22 พ.ค. นายอุตตม สาวนายน รัฐมนตรีว่าการกระทรวงการคลัง และประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) นายธนกร วังบุญคงชนะ เลขานุการ รมว.คลัง นายปฐมพงศ์ สูญจันทร์ ส.ส.เขต 4 จ.นครปฐม พรรคพลังประชารัฐ ลงพื้นที่ตรวจเยี่ยมการจ่ายเงินเยียวยาเกษตรกรตามมาตรการช่วยเหลือเยียวยาเกษตรกร จากสถานการณ์การแพร่ระบาดของเชื้อไวรัสโควิด-19 การพิทักษ์สิทธิ์และการรับเรื่องร้องทุกข์ตามมาตรการเราไม่ทิ้งกันของกระทรวงการคลัง พร้อมทั้งให้กำลังใจพี่น้องเกษตรกรและพบปะผู้ประกอบการ SMEs เกษตร โดยมี นายกษาปณ์ เงินรวง รองผู้จัดการ ธ.ก.ส. ผู้บริหารและพนักงานให้การต้อนรับ เมื่อวันที่ 22 พฤษภาคม 2563 ณ ธ.ก.ส. สาขานครชัยศรี อำเภอนครชัยศรี จังหวัดนครปฐมนายอุตตม สาวนายน เปิดเผยว่า ธ.ก.ส. ได้ดำเนินการจ่ายเงินช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัส COVID-19 ตามมติคณะรัฐมนตรี รายละ 15000 บาท โดยจ่ายเดือนละ 5000 บาท เป็นระยะเวลา 3 เดือน (พ.ค. – ก.ค. 63) จำนวน 10 ล้านราย วงเงินงบประมาณจำนวน 150000 ล้านบาท โดยเริ่มทยอยโอนเงินผ่าน ธ.ก.ส. ทุกสาขากว่า 1200 สาขาทั่วประเทศ ตั้งแต่วันที่ 15 พฤษภาคม 2563 ที่ผ่านมา วันละประมาณ 1 ล้านราย โดย ณ วันที่ 22 พฤษภาคม 2563 ได้ดำเนินการจ่ายเงินแก่เกษตรกรในกลุ่มแรก หลังได้รับรายชื่อจากกระทรวงเกษตรและสหกรณ์ (กษ.) และผ่านการตรวจความซ้ำซ้อนกับการให้ความช่วยเหลืออื่นๆ ของรัฐ เช่น การเยียวยาผู้ประกอบอาชีพอิสระตามมาตรการเราไม่ทิ้งกัน ของกระทรวงการคลัง ข้าราชการบำนาญ ผู้รับสิทธิ์ประกันสังคม หรือโครงการอื่นๆ และสถานะผู้เสียชีวิต ไปแล้วจำนวน 3222952 ราย เป็นจำนวนเงิน 16115 ล้านบาท โดยในส่วนของจังหวัดนครปฐม มีเกษตรกรที่ได้รับเงินเยียวยาแล้ว จำนวน 13881 ราย เป็นจำนวนเงิน 69.4 ล้านบาททั้งนี้ ยังมีเกษตรกรที่มีสิทธิ์ได้รับเงินเยียวยา แต่ยังไม่สามารถโอนเงินได้อีกจำนวนหนึ่ง ซึ่งปัญหาส่วนใหญ่ร้อยละ 97 ไม่พบบัญชีเงินฝาก จึงขอให้เกษตรกรผู้ได้รับสิทธิ์ ให้ตรวจสอบสิทธิ์และแจ้งเลขบัญชีรับโอน ในเว็บไซต์ www.เยียวยาเกษตรกร.com โดยเร็ว ซึ่งเมื่อวันที่ 20 พฤษภาคม 2563 กษ. ได้ส่งข้อมูลเกษตรกรกลุ่มที่ 1 รอบ 2 ให้ ธ.ก.ส. อีกจำนวน 3519434 ราย ซึ่งได้มีการวางแผนจ่ายตั้งแต่วันที่ 22-29 พฤษภาคม 2563 ต่อไป สำหรับเกษตรกรกลุ่มที่ 2 ที่อยู่ระหว่างการปรับปรุงข้อมูลทะเบียนเกษตรกรและการขึ้นทะเบียนใหม่เพิ่มเติม เมื่อได้รับรายชื่อจาก กษ. และผ่านการตรวจสอบความซ้ำซ้อนแล้ว ธ.ก.ส. จะเร่งดำเนินการโอนเงินเข้าบัญชีเกษตรกรโดยเร็วต่อไป และสามารถสอบถามข้อมูลเพิ่มเติมได้ที่ Call Center 0-2555-0555ทั้งนี้ ตนจะหาเวลาไปหารือกับ รมว.เกษตร ในประเด็นดังกล่าว เพราะเราไม่อยากให้การจ่ายเงินเยียวยาเกิดความซ้ำซ้อนรัฐบาลได้เร่งดำเนินการช่วยเหลือเกษตรกรและประชาชนกลุ่มต่างๆ เพื่อบรรเทาความเดือดร้อนจากสถานการณ์โควิด-19 อย่างเต็มที่ และหลังจากนี้ยังมีมาตรการเสริมอื่นๆ ที่จะเข้าไปสนับสนุนการสร้างงาน สร้างรายได้ที่มั่นคง เพื่อนำไปสู่การสร้างความเข้มแข็งให้กับระบบเศรษฐกิจโดยรวมของประเทศต่อไป นายอุตตม กล่าวส่วนกรณีที่มีข่าวว่า กระทรวงเกษตร จะจ่ายเงินเยียวยาโควิดให้กับข้าราชการที่มีอาชีพเสริมเป็นเกษตรกร ซึ่งมีประมาณ 9.1 หมื่นราย นายอุตตม กล่าวต่อว่า กระทรวงการคลัง ไม่เห็นด้วยกับกระทรวงเกษตร ที่ต้องการจ่ายเงินเยียวยาโควิด-19 ให้ข้าราชการที่มีอาชีพเกษตรด้วย ซึ่งมองว่ามีความซ้ำซ้อนเรื่องนี้ได้รับทราบจากกระทรวงเกษตรที่เป็นผู้ดูแลรายชื่อเกษตรกรที่จะได้รับสิทธิ์และส่งรายชื่อมาให้กระทรวงการคลังเป็นผู้จ่ายเงินเยียวยาให้เกษตรกรผ่านบัญชีของเกษตรกรรายนั้นๆ ซึ่งขอว่าเป็นอาชีพเกษตรกรโดยตรง ถ้าเป็นข้าราชการมีเงินเดือนตอบแทน ก็ไม่เข้าเกณฑ์ทั้งนี้ ตนจะหาเวลาไปหารือกับ รมว.เกษตร ในประเด็นดังกล่าว เพราะเราไม่อยากให้การจ่ายเงินเยียวยาเกิดความซ้ำซ้อน.
อุตตม สาวนายน รมว.คลัง ยัน ไม่เห็นด้วย จ่ายเยียวยาให้ข้าราชการมีอาชีพเสริมเป็นเกษตรกร 9.1 หมื่นราย ชี้ ซ้ำซ้อน เตรียมหารือ ก.เกษตรฯ หลังลงพื้นที่นครปฐมตรวจเยี่ยมจ่ายเยียวยาเกษตรกร 
เราไม่ทิ้งกัน,เยียวยาเกษตรกร,โควิด-19,ไวรัสโคโรนา,อุตตม สาวนายน,เยียวยาข้าราชการ,รมว.คลัง,ข่าวทั่วไป